钦定古今图书集成/理学汇编/经籍典/第107卷 > 北周卫元嵩元包叙释 > 《周易太元元包潜虚蓍数义》
## 钦定古今图书集成/理学汇编/经籍典/第107卷 > 北周卫元嵩元包叙释 > 《周易太元元包潜虚蓍数义》

《易》，“三微成著，三著成象，二象十有八变而成卦”者，谓
揲蓍法也。“三微成著”者，谓三揲、归奇，三多三少与两
少一多，两多一少，三微之气已成一象，则爻之微象
也。蓍谓爻也。天三变成一象于上，而六七八九之数
成一爻于下，故谓六七、八九为四象也。“三著成象”者，
三爻既具，得三画一卦，为地之一象，则卦之著象也。
著象相交，乃成一重卦矣。四十九蓍，除挂一之外，以
四揲之，得一十二，奇数得四三四四四五四六，用数
得四六四七四八四九。老阳用者九，不用者三；少阳
用者七，不用者五；少阴用者八，不用者四；老阴用者
六，不用者六。《奇数》通挂一，则老阴用者以四为一而
得六，不用者以五为一而得五，少阳“用者，以七为一
而得四，不用者，亦以七为一而得三。老阳少阴之奇
通挂一则不可分矣。六七为本属乎天；八九为标属
乎地。地之奇数不可分者，宗于一天也。”先生曰：“阳不
穷九，阴不极八，明《大衍》不可过者，蓍为天数故也。并
而均之，则用策一爻皆三十者，天五地六之二；中奇
策一爻皆十九者，天”九地十之二终也。并两卦用策，
得三百六十，当一期之日。并两卦云挂一之奇策，得
二百一十六，当重《干》之策。三十六者，老阳之数也。三
百六十者，十之也。二百一十六者，六之也，数有十，天
以三为体，地以四为体。天兼二用，故天六而地四。两
卦奇策，得老阳之六者，天之三微变于上，而后地之
四象化于下。地之四象未见，故用六也。两卦用策，得
老阳之十者，地以四体承天，六用载元气而左行，以
成一岁之日，故用十也。六者，二三也，得其参天“十”者，
二五也，兼参天两地矣。其《挂一》之蓍一十二，以代《虚
一》之蓍一十二，既揲成卦，则《虚一之蓍》即为二卦十
二爻之本体，皆不用而用以之宗者也。是故六十四
卦，用策万一千五百二十，得三百八十四之三十；奇
策七千二百九十六，得三百八十四之十九。通爻体
三百八十四，为七千六百八十，乃得三百八十四之
二十。用者三十为天数，托于地以显诸仁；奇者二十
为地数，归于天以藏诸用，通之为大衍五十。《易》倚天
地正数而立之之数，所谓三天两地而倚数者也。
《系辞》以乾坤之策，当期之日者，起于一爻，均得三十
策，为一月而十二之，故后天轨《革》，以卦当年，以爻当
月，以策当日也。康节谓一爻为一策者，以用卦六十
之爻，与乾坤之策数同，故后天卦气图以六十卦，直
三百六十日也。《系辞》以二篇之策，当万物数者，三百
六十为一年，积一世三十年，得万有八百，加闰数七
百二十，成三十二年。以三十二之数而均于三十，则
年得三百八十四日。三百六十为天道六变之正。馀
二十四为中盈朔虚之分，月得二日也。三百六十者，
去闰之数也。故当期之日者，用数也。加二十四者，通
闰之数也。故当万物之数者，体数也。闰数为物数，归
奇以象闰，故亦为物数。闰数为物数者，自馀分言之，
天之馀以与物；自十九言之，天地之终则为物也。“二
百二十八”者，十二爻之奇策二百一十六而加十二积策成爻，为天之微象，则未成物者也。“三百八十四”
者，六十四卦之爻数，三百六十而加二十四，积爻成
卦，为地之著象，则己成物者也。“天用六变，馀分六日，
以与物阴，又于六变之中克其六日，共为十二，以成
十二辰之体。在天当十二次，在地当十二野，皆物之
体也。故乾坤二卦，挂一之蓍十二，以代虚一之蓍十
二，而当十二气之用，应之以十二爻，则十二物之体
也。天一而二，地二而四，故闰之本体。在年数者六，而
十二当乾坤二卦之爻。在月数者十二而成十四，当
乾坤坎离四卦之爻。‘阴阳合德，刚柔有体’”，是为十二
物之根种，与天地同分于太极，所赖以生生不穷者
也。其二卦之奇策二百一十六，为天之六。其二卦之
用策三百六十，为天地之十，则岁常用之以生成此
十二物，故挂一象三。其蓍十二，在奇策则成二百二
十八，偶之为二十四，而在用策则成三百八十四，皆
为物数也。二百一十六为老阳之气，六变得坤之百
四十四，阳以阴凝而后岁功成物矣。其奇策二百一
十六，则未成物也。是故二百一十六，当自子至午七
月，而加馀分之日。百四十四，当自未至亥五月，而减
小月之日。《坤》位在未，地道代终，故坤作成物也。先天
卦数六十四卦得五百七十六，则二卦去挂一之蓍
数也。蓍，天也，故通挂一数，地也，故去挂一蓍为实。独
用其显，故用其用数。数为虚，兼用幽显，故尽用五百
七十有六也。二卦用策以当三百六十爻，则一卦成
三十卦。二卦去挂一之策以当五百七十六数，则一
卦成三十二卦。亦用数不通闰，体数通闰之理也。五
百七十六，得三十六之十六，则八卦而一卦变八卦
之数也。用数得其二六则六子之六，卦数四百三十
二也。体数得其四，则乾坤之二，卦数百四十四也。位
数在地，坎离主之，乾坤退藏，六子用事，是故乾坤合
体，共当《坤》之策；六子通用，再得《干》之策也。五百七十
六在爻则用十而存六，在数则用十二而存四者，天
地之分，日辰之用不同。是故经世之位十六，地常晦，
一从会而用十二也。

蓍去挂一而四十八为十二之四。老阳之策三十六，
以四九之体为六六之用，则用之者三，不用者一也。
太元之蓍三十三，于老阳用策之中，地虚三以拼天，
天用三六，地用二五，为天地相交而互用者也。元用
《易》蓍四分之三，故天有四方，元有三方，数皆自三而
变者，去其不用之一，以当北方罔冥之一元，而用其
直、蒙、酋之三方，以当天、地人之三元也。天统乎体，体
者有四；地分乎用，用者有三。《易》为天，用地之数，故用
四而别虚一挂一于四体之外。元为地，承天之数，故
用三而又虚三挂一于三用之内也。用数之中，自分
用与不用，则亦用之者三，不用者一，是故元蓍极用，
不过三九。其虚其挂、其奇，并之而不用一，九也。夫自
体言之，四而用三；自用言之，又四而用三。所谓地常
晦一。故地体十六，用其十二，而十二又用其九也。《易》
以四揲者，从地之四象也。“三揲成一爻”者，太极元气，
含三为一，天之三也。六爻为一卦者，用之六也。《易》即
用六爻者，体用合一也。所谓从体起用，故谓天用地
也。元以三揲者，从天之三元也。“两揲成一重”者，阴阳
合德，刚柔有体，地之两也。四重为一首者，体之四也。
元别用九赞者，体用分两也。所谓去体从用，故为地
承天也。《易》三揲之奇，一揲不五则九，再揲三揲皆不
四则八者，天除其一，地除其二也。《元》两揲之奇皆不
三则六者，地除其二也。《易》通三揲而奇十九，得天九
地十之数。元通二揲而奇，九得天九而己。故《易》“为天
包地，元为地承天”也。《易》一卦之奇，得十九之六，并之
而一百十四，得元一首四揲之暗数。元之四重者，地
之四体也。其初揲之暗数者，地中之虚用，故当物数
也。元一首之奇，得九之四，并之而三十六，得《易》一爻
老阳之策数。干之六爻者，天之六用也。其一爻之策
数者，天元之本始，故当日数也，无非天用地，地承天
之理也。元之蓍本用老阳之策，四之九，虚其三，则为
三之十一。用二十七者为去二用九；用二十四者为
去三用八；用二十一者为去四用七。是去其二三、四
之九，而用其七八九之二十四也。九者，《干》也，去之以
存九天之用；二十四者，《坤》也，用之以立四重之体也。
《易》揲以四元，揲以三揲，去其一蓍。《易》用六七八九之
策，元用七八九之策，去其六之一数，六者，坤之数，是
为不用之一，其实则方州部家，所以载其体，其虚则
元之所生也。《易》去其三四五六之数，用其六七八九
之策。天四地四，中交共一，则从天之七四者，体也。中
交所以起用，故离之则四十八者，为先天八卦六爻
之体。合之则四十二者，为经世日月一变之用也。元
去其二三四之数，用其七八九之策，天三地三，中虚
五六，则成地之八三者，用也。中虚所以生体，故虚之
则三十三者为《太元》，虚三承天之蓍，实之则四十四
者为观物，阴阳刚柔之数也。

存二也。老阳之数三十六，进之为三十六旬。一年之
中，开物之日二百四十，则天地生物之数为天地之
用；闭物之日一百二十，则物已成体，致用之数为万
物之用。是故《经世》以开物八月为生物之数，于闭物
“四月之中，取交数馀数十二以为闰数，则物数也。”元
包“三分用一，是为物数，故主八卦，兼五行而用也。”用
数之中又自分用不用，析十二为四，“分用不用各半
者，为《坤》之六；去一用三者为《干》之九。并之则八分之
中不用其三者，存其三天；用其五者，用其参天两地”
也。大抵与《易》之理皆合。然《易》用六者，为四六二十四；
用九者为四九三十六归奇。不用三天者，每卦得一
百八为三十六之三策数用“参天两地”者，每卦得百
八十为三十六之五。《易》以四为一者，包以一为一；《易》
以四九为一者，包以一九为一。《易》为地，归奇于天，包
为物，归奇于地。是故“《易》为天地之大数，包为人物之
小数”也。

“元包”曰：“《易》用七七，极少阳也。包用六六，穷老阴也。明
大衍之不可过也。是故《易》元包皆不越五十之数，然
而潜虚用七十蓍，何也？”曰：“《坤》当百数，故十数之衍得
百位。《易》用其半，虚一以从天，七之用。元为地，承天而
布气之数；包为地，配天而载物之数。故皆不过乎《易》
数也。虚与包皆为物数，然包于元者，独指地之元气”；
潜于虚者，兼太极之气与神。故包名书以元首卦以
《坤》；而虚名书以虚首图以气也。太极判而生天地，天
地交而生万物，天与其气以载神，地与其形以载气，
是故虚于百数之中，十取其七而用之，在七则体地
之十，在十则用天之七，所以体用十，数名用七变而
蓍用七十也。《易》用七七而虚一者，存太极也。虚用七
十而虚五者，存五气之元也。《易》为天数，虚为物数。《易》
体三才六位，虚体五行十数也。虚实用五变者，天之
五也，并始终而七变，则天之盈数也。体用五行之十
数者，地之二五也，并合数而十九，则天地之终数也。
体极十九，用极于七，故《易》初揲之奇，均一爻而七并，
三揲均之而一爻尽“于十九，归奇者闰数。是以月行
一日之馀，得十九分度之七，而经世动植数、声数每
位而七，音数二位而十九也。经世有三数，潜虚得其
物，馀二者则天地之数也。